A1 Hrvatska

A1 Hrvatska (kraće A1; bivši Vipnet ili Vip) prvi je privatni mobilni operater u Hrvatskoj, dio A1 Telekom Austria Grupe i strateški partner Vodafona. A1 pruža niz telekomunikacijskih usluga za fizičke i pravne osobe, a neke od njih su govorne usluge, fiksne usluge za sve segmente korisnika te fiskalnu blagajnu, ICT, Cloud i VPN usluge za poslovne korisnike. Pozivni brojevi A1 mreže su 091 i 092 (Tomato). Na dan 1. listopada 2018. godine tadašnji Vipnet mijenja naziv u A1. Povijest 1999. – Početak tržišnoga rada 1999. – Vipnet dobiva koncesiju nad GSM mrežom 1999. – Uvodi se usluga prepaid (račun na bonove) 2001. – Vipnet uvodi SMS parking (plaćanje parkiranja putem SMS poruke) 2002. – Vipnet uvodi MMS poruke 2006. – Osniva se brand Tomato 2008. – Vipnet uvodi fiksnu uslugu "Vodafone Homebox" i bežični usmjernik koji se mogao koristiti kao prepaid usluga (račun na bonove) 2009. – Uvodi se usluga Vip auto nadzor 2010. – Vipnet uvodi ADSL (usluge na parici) u svoju ponudu fiksnih usluga 2011. – Akvizicija B.neta 2012. – Završena izgradnja tehnološko-poslovnog kompleksa na Žitnjaku s podatkovnim centrom 2012. – 4G mreža započinje s radom 2015. – Akvizicija Amisa 2017. – Akvizicija Metroneta 2018. – Vipnet mijenja naziv u A1 2021. – Osnovana tvrtka A1 Towers za pasivnu mobilnu telekomunikacijsku infrastrukturu 2021. – 5G mreža započinje s radom 2021. – Otvoren novi podatkovni centar u Zagrebu Izvor: Akvizicije B.net Hrvatska d.o.o. Potpisivanjem ugovora između članova uprave Vipneta i tvrtke Bewag, 8. lipnja 2011. godine izvršena je najveća akvizicija na tržištu telekomunikacija u Hrvatskoj. Tadašnji Vipnet je stekao stopostotni udio u vlasništvu B.neta za 93 milijuna eura nakon odobrenja Agencije za zaštitu tržišnog natjecanja. B.net je bio najveći pružatelj fiksne telefonije, širokopojasnog pristupa internetu i televizijske usluge putem kablelske infrastrukture na području Zagreba, Splita, Rijeke, Osijeka, Zadra i Velike Gorice s oko 105 000 korisnika, a osnovan je 2007. godine. Od 2011. do 2018. godine djelovao je kao samostalan brand u sklopu Vipneta, a nakon 2018. godine se pripaja A1 i samim time prestaje postojati. Amis Telekom d.o.o. Amis prelazi u vlasništvo tadašnjeg Vipneta 8. lipnja 2015. godine u akviziciji vrijednoj 12 milijuna eura čime je preuzeto njegovo poslovanje u Hrvatskoj. Amis je bio mjesni pružatelj fiksne telefonije, širokopojasnog pristupa internetu i televizijske usluge putem ADSL-a, kabelske i svjetlovodne infrastrukture na području Zagreba i okolice. U Hrvatskoj je prisutan od 2003. godine gdje je pokrivao više od 23 000 korisnika. Metronet telekomunikacije d.d. Nakon što je Agencija za zaštitu tržišnog natjecanja 2017. godine odobrila akviziciju Vipneta i Metronet telekomunikacija, završen je proces preuzimanja. Metronet je bio pružatelj telekomunikacijskih usluga za poslovne korisnike s više od 4300 korisnika i posjedovao je optičku infrastrukturu od 4000 kilometara. Vrijednost akvizicije nije objavljena. Gašenje 3G mreža A1 Hrvatska najavila je gašenje 3G mreže za početak 2026. godine. Ovaj korak dio je globalnog trenda prelaska na naprednije tehnologije poput 4G i 5G, koje omogućuju veće brzine, stabilniji prijenos podataka i energetsku učinkovitost. Prelazak na modernije mreže zadovoljava rastuće potrebe korisnika i povećava kapacitet mreže. Uvođenje 5G mreže Frekvecije 5G mreže koje je zakupio A1 su 700 MHz, riječ je o frekvencijskom području koje se oslobodilo prelaskom zemaljskog prikazivanja TV programa na DVB-T2 standard i 3,6 GHz u Zagrebu i Osijeku s brzinom do 1 Gbps i niskim kašnjenjem. Na dan 12. kolovoza 2021. godine 5G mreža službeno je postala dostupna svim pretplatnicima koji koriste tarife bez dodatne naknade. Izvori Prihodi Napomena: Ovaj tekst ili jedan njegov dio preuzet je sa službenih mrežnih stranica tvrtke A1 Hrvatska d.o.o.. Vidi dopusnicu www.vipnet.hr. Vanjske poveznice A1 Hrvatska na Facebooku A1 Hrvatska na Twitteru A1 Hrvatska na Instagramu A1 Hrvatska na YouTubeu